Foto's: Talle sterf toe hotel ineenstort | Maroela Media
Mbalula ervaar frustrasies van spoorwegstelsel eerstehands
Foto's: Talle sterf toe hotel ineenstort
Reddingswerkers soek deur die puin na oorlewendes waar die hotel in Indore in Indië ineengestort het (31 Maart 2018). Foto: AP Photo
Minstens tien mense is dood nadat 'n vervalle vierverdiepinghotel in Indore in Indië se Madhya Pradesh-staat ineengestort het.
Volgens die polisie het die gebou, wat naby 'n besige busstasie geleë is, Saterdagaand ineengetuimel. Times of India berig die gebou het ineengestort nadat 'n motor omstreeks 21:17 teen 'n pilaar by die vooraansig van die gebou vasgejaag het.
Polisie- en brandweerbeamptes kon tydens die reddingsoperasie tien oorlewendes onder die puin red. "Twee vroue en agt mans, wat vermoedelik personeel en gaste by die hotel was, is dood toe die gebou ineengestort het. Twee van die beseerdes is in 'n kritieke toestand en is na 'n hospitaal gehaas," het Sanju Kamle, plaaslike polisiehoof, gesê.
Mense soek deur die puin na oorlewendes waar die hotel in Indore in Indië ineengestort het (31 Maart 2018). Foto: Reuters/Stringer
'n Ondersoek is van stapel gestuur om vas te stel hoekom die gebou ineengetuimel het. "Die gebou is meer as 60 jaar oud en was reeds in 'n vervalle toestand," het Kamle gesê.
Reddingsoperasies is intussen gestaak en die polisie het vasgestel daar is geen ander slagoffers onder die puin vasgekeer nie.
Indiese stede het 'n hele aantal ou en onveilige geboue wat met boumateriaal gebou is wat nie volgens standaard is nie. Ineenstortings word gereeld aangemeld.
Minstens 34 mense is dood nadat 'n woonstelgebou in Augustus 2017 in Mumbai ineengestort het.
'n Skermskoot uit 'n video van polisiebeamptes en reddingswerkers wat 'n beseerde man na 'n ambulans dra (31 Maart 2018). Foto: ANI via Reuters
Lede van die publiek soek deur die puin na oorlewendes waar die hotel in Indore in Indië ineengestort het (31 Maart 2018). Foto: Reuters/Stringer
Duitser · 1 jaar gelede
Daar is reeds te veel mense in die wereld .
Karien · 1 jaar gelede
Lanklaas so simpel redinasie gehoor. Wat nou, moet almal maar sterf of eerder ophou vermeerder? Goeiste, elke dag is n geskenk uit God se hand, en niemand het gevra om hier te wees nie, en almal verdien om te lewe. Ons is hier om mekaar te help. Daar is plek vir almal, kos vir almal, as almal net n hand gee en help en uitdeel aan die wat dit nodig het, maar probleem is; ons wonder altyd hoekom God dit en dat kon laat gebeur. Ons bid vir arm mense en eet ons self vol, maar ons, Sy hande en voete op aarde, is te lui om te beweeg en ander kos en hulp te gee. Daar is n plek in die son vir almal van ons as ons net doen wat God vra en so optree, wat ons het deel met die wat dit nodig het en help waar ons kan. Dis-my-goed-en-ek-het-hard-gewerk- daarvoor houdings is die wereld se ondergang, nie die hoeveelheid mense nie.
Ek wed julle karien is van daai mense wat glo kos kom van checkers af en water uit die kraan en mense moet DA stem anders mors hulle hulle stem????????
Opel · 1 jaar gelede
Waarop baseer jy jou stelling Duitser?
That's no lie, 7.5 biljoen in 2017 die natuur gaan die balans regstel wat hierdie insident na n spelt se punt laat lyk.
t · 1 jaar gelede
Ja Koos, die natuur heg nie veel waarde aan lewe nie. Tsunamis, aardbewings, vulkane ens. Hoe digter die bevolking, hoe meer kry seer op 'n slag. 'n Kleinerige meteoriet in 'n stad, miljoen of meer weg in 'n oogwink.
Wanda · 1 jaar gelede
Opel daar gee koos sommer vir jou die antwoord. Hoop jy verstaan
Mich · 1 jaar gelede
Dankie Karien,as meer mense maar net soos jy kan dink en redeneer sal die wêreld 'n baie beter plek wees.
Salie · 1 jaar gelede
Dit is oor die tipe dinkery dat die wereld en veral sa is waar hy is vandag.
Elle · 1 jaar gelede
Ag Koos en kie,
dit maak nie saak hoe graag jy en 'n paar ander soos jy, mense
wil wegwens of doodwens nie. Dit gaan nie gebeur nie. Offer eerder die olyftak. (Baie van jul wat so haatdraend is sit seker Sondae in die voorgestoeltes van die Kerk?)Boonop is Karien is absoluut reg.
Dit is mense met ń oordrewe menslikheidsgevoel wat al die ellende veroorsaak. Hulle het net nie die insig om dit te verstaan nie. Wat die wêreld nodig het om sy probleme op te los is praktiese denke.